proxectonos/corpus_dominio_legal_administrativo_tmp huggingface dataset:
22/07/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento de persoal eventual

Resolución nº 20075/2020, pola que se nomea persoal eventual da Deputación Provincial da Coruña. Pola dita resolución, o Presidente da Deputación Provincial da Coruña, de conformidade co disposto nos artigos 12 do Real decreto lexislativo 5/2015, de 30 de outubro, polo que se aproba o texto refundido da Lei do estatuto básico do Empregado Público; 89, 104 e 104 bis da Lei 7/1985, do 2 de abril, de Bases do Réxime Local; 176 do Real decreto lexislativo 781/1986, do 18 de abril, polo que se aproba o texto refundido das disposicións vixentes do réxime local, así como o 29 e seguintes e o 201 da Lei 2/2015, do 29 de abril, do emprego público de Galicia, Primeiro.- Nomear persoal eventual para ocupar o posto de traballo de confianza e asesoramento especial, asimilado a efectos retributivos ao subgrupo e nivel de complemento de destino e co réxime de dedicación que deseguido se indican, á persoa que se sinala para realizar as funcións que se concretan, con efectos á data da súa toma de posesión: · Natividad Dolores Fidler Balah (DNI ***7437**). Posto: Técnico, subgrupo de equiparación A1, nivel de equiparación 28, réxime de especial dedicación. Funcións: dirección e coordinación do Gabinete da Presidencia. En ningún caso desempeñará actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira. Segundo.- Publicar o nomeamento, réxime de retribucións e dedicación no Boletín Oficial da Provincia. A Coruña, 10 de xullo de 2020 O Presidente O Secretario Xeral PDFR 26013 do 29/07/2019 O Deputado Antonio Leira Piñeiro José Luis Almau Supervía
22/07/2020 | Administración LocalMunicipal
Aranga
Secretaría - Intervención
Liquidación do mes de xuño do servizo de axuda a domicilio

Por Resolución da alcaldía do 15.07.2020, aprobouse o padrón de contribuíntes e liquidación do servizo de axuda no fogar correspondente ao mes de xuño de 2020, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 16 de xullo de 2020 O alcalde Asdo. Alberto Platas Álvarez
22/07/2020 | Administración LocalMunicipal
Melide
Delegación para celebración de matrimonio civil

Por resolución ditada co número 363/2020 e data 15/07/2020, o Sr. alcalde acordou a seguinte delegación para a celebración de matrimonio civil: ASUNTO: DELEGACIÓN DE CELEBRACIÓN DE MATRIMONIO CIVIL OS DÍAS 25 DE XULLO E 2 DE AGOSTO DE 2020 EXPEDIENTE: 2020/G003/000408 De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local, Art.61.3 da Lei 5/97 de Administración Local de Galicia, Art.43.3 e 44 do RD.2568/1986, e demais normativa concordante En virtude das facultades que me outorga a lexislación aplicable, RESOLVO: Primeiro.- Delegar na concelleira desta Corporación dona Ruth Cecilia Albuin Dakov o exercicio da competencia para a celebración do matrimonio civil o vindeiro sábado 25 de xullo de 2020 ás 12:30 horas entre don CEBRIA PARSONS GAGIU e dona MARIA ALONSO BARRIO MARTIN LOECHES Segundo.- Delegar no concelleiro desta Corporación don José María Santín Amo o exercicio da competencia para a celebración do matrimonio civil o vindeiro domingo 2 de agosto de 2020 ás 12:00 horas entre don KOUIDER SAN CLEMENTE IDOY e dona AGUEDA DOLORES ENERIZ SANCHEZ GUIJALDO Terceiro.- Notificar a presente Resolución a/o Concelleira/o a prol da/o cal se efectúa a presente delegación e publicar a mesma no Boletín Oficial da Provincia. Ordeno e asino en Melide, mércores 15 de xullo de 2020. Asdo: O alcalde / José Manuel Pérez Penas. Do que a secretaria da fe. Asdo: A secretaria / María Cruz Andrade García.” Melide, 17 de xullo de 2020 O alcalde José Manuel Pérez Penas
22/07/2020 | Administración LocalMunicipal
Muxía
Aprobación do padrón fiscal da taxa pola prestación do servizo de axuda no fogar

En data 15 de Xullo de 2020 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 de xuño de 2014. Visto o informe do traballador social do concello no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de Xuño 2020. Elaborados os padróns mensuais que conteñen as liquidacións da taxa pola prestación do servizo do SAF no mes de xuño de 2020, en base aos datos facilitados polo Traballador Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de Xuño de 2020 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, a 15 de xullo de 2020. O Alcalde, Santiago M. Toba Campaña
22/07/2020 | Administración LocalMunicipal
Ames
Avocación de competencia para a sinatura diaria de Oficinas Xerais do día 20 ao 26 de xullo de 2020 e nova delegación

Mediante resolución desta Alcaldía 1561/2020, de 17 de xullo, avocouse a competencia delegada na concelleira Susana Señorís Rodríguez por decreto da Alcaldía 1754/2019, de sinatura diaria de Oficinas Xerais, única e exclusivamente para o período do día 20 ao 26 de xullo de 2020, ámbolos dous incluídos, delegándose á súa vez a sinatura deses días no concelleiro Víctor Manuel Fernández Prieto. O que se fai público para xeral coñecemento. Ames,17 de xullo de 2020 O alcalde José Manuel Miñones Conde
22/07/2020 | Administración LocalMunicipal
Brión
Padrón fiscal conxunto das taxas polos servizos de subministración de auga, saneamento, depuración de augas residuais e canon da auga, correspondente ao 2º trimestre de 2020

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 2º TRIMESTRE de 2020, o mesmo estará a disposición do público polo prazo de quince días hábiles a contar dende o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9.30 a 13.30 e de 15.30 a 18.30 horas de luns a xoves, e o venres de 9.00 a 13.30 horas, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a xoves, e de 9.00 a 13.30h o venres, en período voluntario dende o 31 de agosto de 2020 ata o día 31 de outubro de 2020. Transcorrido o período voluntario de pago establecido, as débedas pendentes exixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a exixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Brión, 16 de xullo de 2020. O alcalde José luís García García
06/07/2020 | Administración LocalMunicipal
Ribeira
Aprobación definitiva modificación de créditos - crédito extraordinario 1/2020

O Pleno da Corporación, en Sesión de data 28 de maio de 2020, aprobou inicialmente o expediente de modificación de crédito “Crédito extraordinario 1/2020”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. Ribeira, a 1 de xullo de 2020. O ALCALDE Manuel Ruiz Rivas
06/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.61726 Concesión dun caudal de auga a José Martínez Guillermes, no concello de Rois (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 23 de xuño de 2020 e como resultado do expediente incoado ó efecto, outorgouse a José Martínez Guillermes unha concesión de 260 m3 anuais de auga que procede dun manancial situado no lugar de Agrafoxo, na parroquia de Urdilde (Santa María), no concello de Rois (A Coruña), con destino a rega. Número Expte.: DH. A15.61726 Santiago de Compostela, 1 de xullo de 2020 O xefe do Servizo de Tramitación Técnico-Administrativa do Dominio Público Hidráulico El Houcein Elisa Dolores Korta Sanusi
06/07/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 30 de xuño de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Fene (expediente IN407A 2017/96-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada recuamento LMT EUM701 Magalofes-Santa Cruz, no concello de Fene (expediente IN407A 2017/96-1), por resolución desta xefatura territorial, do 25 de marzo de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 3 de setembro de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edicto do concello de Fene, deducida da que se someteu a información pública no DOG do 17.08.2017, no BOP do 01.08.2017 e no xornal La Voz de Galicia do 04.09.2017, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 30 de xuño de 2020 Isidoro Martínez Arca Xefe Territorial da Coruña
06/07/2020 | Administración LocalMunicipal
Muxía
Anuncio delegacións e cese

De acordo co establecido na vixente normativa de réxime local, faise público: Que o Alcalde, en Resolución de 23 de xuño de 2020 acordou: - Cesar a Alicia Asuncion Marzouk Bernaltes dos seus cargos de membro da Xunta de Goberno Local, Tenente de Alcalde e Concelleira delegada en materia de Cultura e Educación. - Nomear a D Javier Romar Alvarellos membro da Xunta de Goberno Local e primeiro tenente de Alcalde. Que o Alcalde en resolución e 30 de xuño de 2020, acordou delegar en Dna Olalla Benlloch Lema a comprobación e sinatura de conformidade de facturas, salvo as referidas a competencias o dependencia directa de Alcaldía. Darase conta destas resolución ao Pleno, sendo efectivas dende o momento da sua sinatura. Muxía, 30 de xuño 2020. O Alcalde. Santiago Olav Gadiaga Lamperez
06/07/2020 | Administración LocalMunicipal
Corcubión
Convocatoria pública para a contratación de peóns de limpeza de praias

Por Decreto nº 222/2020, do 26/06, o alcalde-presidente resolveu convocar procedemento público para a contratación temporal de tres peóns de Limpeza de Praias e aprobar as bases para a realización do correspondente concurso-oposición, que poden ser consultadas na web municipal: www.corcubion. gal, na sede electrónica do Concello: sede. corcubion. gal e no taboleiro de edictos da Casa do Concello. Corcubión, 30 de xuño de 2020. O alcalde-presidente, Manuel Insua Insua.
06/07/2020 | Administración LocalMunicipal
Cedeira
Aprobación definitiva orzamentos 2020

ANUNCIO DE APROBACIÓN DEFINITIVA DO ORZAMENTO XERAL E DO CATÁLOGO DE POSTOS DE TRABALLO DO CONCELLO DE CEDEIRA PARA O EXERCICIO 2020 O Pleno do Concello de Cedeira, na sesión extraordinaria do 4 de xuño de 2020, aprobou inicialmente o orzamento xeral e o catálogo de postos de traballo da Corporación para o exercicio 2020. Publicouse o anuncio de exposición pública no BOP núm.83 do 09 de xuño de 2020 sen que se presentaran alegacións ou reclamacións no prazo sinalado, polo que se eleva a definitivo o acordo inicial, dando conta da aprobación definitiva do orzamento e do catálogo de postos, sendo o resumo por Capítulos do referenciado orzamento o seguinte: Así mesmo, de conformidade co disposto no artigo 127 do Real decreto lexislativo 781/1986, do 18 de abril, procédese conxuntamente á publicación íntegra do equipo do persoal ao servizo desta entidade. Contra a aprobación definitiva do dito orzamento e do catálogo de postos poderá interpoñerse directamente o recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo poderán interpoñerse cantos outros recursos ou accións procedan en dereito. Cedeira, 03 de xullo do 2020 O alcalde Asdo. Pablo Diego Moreda Gil
06/07/2020 | Administración LocalMunicipal
Betanzos
Corrección de erro na publicación no Boletín Oficial da Provincia, núm.98, de 1 de xullo de 2020, do anuncio 2020/4088.

BASES REGULADORAS DO PROGRAMA “REACTIVA” DO CONCELLO DE BETANZOS Producido un erro na incorporación do contido do anuncio publicado o 1 de xullo de 2020, faise pública a seguinte corrección de erros: No punto 7. Documentación para achegar, no apartado “No caso de persoas xurídicas, sociedade civil, comunidade de bens ou outras entidades económicas sen personalidade xurídica”, na sinalada como letra k) “Naqueles casos nos que non se viron afectados o peche de establecementos disposto no RD 465/2020 de 17 de marzo que modifica o artigo 10 do RD 463/2020 de 14 de marzo, e sufrisen unha redución da súa facturación no mes anterior á solicitude desta subvención de polo menos o 50%, en relación coa media efectuada no semestre natural anterior á declaración do estado de alarma, deberán acreditar esta redución mediante a achega da información contable que o xustifique desde os 6 meses previos á declaración do estado de alarma (14 de marzo de 2020) ata a data de presentación da solicitude de subvención.” “Naqueles casos nos que non se viron afectados o peche de establecementos disposto no RD 465/2020 de 17 de marzo que modifica o artigo 10 do RD 463/2020 de 14 de marzo, e sufrisen unha redución da súa facturación durante o mes seguinte á declaración do estado de alarma de polo menos o 50%, en relación coa media efectuada no semestre natural anterior á declaración do estado de alarma, deberán acreditar esta redución mediante a achega da información contable que o xustifique desde os 6 meses previos á declaración do estado de alarma (14 de marzo de 2020) ata a data de presentación da solicitude de subvención.” Betanzos, 03 de xullo de 2020 A Alcaldesa María Barral Varela
06/07/2020 | Administración LocalMunicipal
Irixoa
Modificación orzamentaria 4/2020: aprobación e novo resumo por capítulos

Aprobado definitivamente o expediente de modificación orzamentaria nº 4/2020, mediante resolución da Alcaldía do 26-6-2020, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 1 de xullo de 2020 O alcalde Antonio Deibe Sanmartín
06/07/2020 | Administración LocalMunicipal
Boimorto
Anuncio de bases para a formación de bolsa de traballo como xerocultor/ auxiliar de xeriatría da residencia de persoas maiores e centro de día do Concello de Boimorto

ANUNCIO DE BASES PARA A FORMACIÓN DE BOLSA DE TRABALLO COMO XEROCULTOR/ AUXILIAR DE XERIATRÍA DA RESIDENCIA DE PERSOAS MAIORES E CENTRO DE DÍA DO CONCELLO DE BOIMORTO Por Decreto de Alcaldía núm.216/2020 de data 30/06/2020, aprobaronse as seguintes bases: BASES QUE REXERÁN A CONVOCATORIA E O PROCESO DE SELECCIÓN POR OPOSICIÓN PARA A FORMACIÓN DA BOLSA DE TRABALLO EN MODALIDADE DE CONTRATACIÓNS LABORAIS TEMPORAIS INTERINOS COMO XEROCULTOR/ AUXILIAR DE XERIATRÍA DA RESIDENCIA DE PERSOAS MAIORES E CENTRO DE DÍA DO CONCELLO DE BOIMORTO que poderán ser obxecto de consulta e descarga na páxina web municipal ( https:// concellodeboimorto. es/gl/convocatorias-emprego) e no taboleiro de edictos do Concello de Boimorto. En Boimorto, a 30 de xuño de 2020 A alcaldesa, Asdo.: M.ª Jesús Novo Gómez
06/07/2020 | Administración LocalMunicipal
Oleiros
Urbanismo
Aprobación inicial da ordenanza municipal reguladora de plantacións e tallas das masas forestais, conservación e fomento de especies autóctonas

O Concello Pleno, en sesión ordinaria do 25 de xuño de 2020, adoptou o seguinte acordo: O devandito expediente permanecerá exposto ao público, durante o prazo de trinta días contados a partir da publicación do presente anuncio no Boletín Oficial da Provincia, e na web municipal e taboleiro de edictos do Concello, a efectos de que os interesados poidan presentar as reclamacións e suxestións que estimen oportunas, en cumprimento do disposto no artigo 49. b da Lei 7/1985, de 2 de abril, Reguladora das Bases do Réxime Local. No caso de non presentarse reclamacións, o acordo entenderanse elevado automaticamente a definitivo. Oleiros, 30 de xuño de 2020 O Alcalde-Presidente, Asdo.: Ángel García Seoane.
06/07/2020 | Administración LocalMunicipal
Neda
Convocatoria para a contratación laboral temporal de Técnico/a en Turismo do Concello de Neda

A Xunta de Goberno Local, en sesión celebrada o día 29/06/2020, aprobou as bases reguladoras e a convocatoria do procedemento selectivo para a contratación laboral temporal de técnico/a en turismo deste Concello de Neda, mediante contrato laboral temporal por obra ou servizo determinado; subvencionada parcialmente pola Deputación Provincial da Coruña ao abeiro do programa DP0029 de subvencións dirixido aos concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o ano 2020. O prazo de presentación de instancias é de cinco (5) días hábiles contados a partir do seguinte ao da publicación deste anuncio no Boletín Oficial da Provincia da Coruña. As persoas interesadas poderán consultar e obter as bases e a solicitude de admisión ao proceso selectivo, nas oficinas xerais e na páxina web do Concello de Neda: www.neda.es; igualmente atópanse expostas no taboleiro de anuncios da Casa do Concello. Neda, 30 de xuño de 2020. O Alcalde, Asdo.: Angel Alvariño Saavedra.
06/07/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.71141 Solicitude de concesión de augas públicas presentada por Casa Grande de Xanceda, S. L. (Mesía)

Casa Grande de Xanceda, S. L. solicita de Augas de Galicia un caudal de 50.138 m3/ano de augas procedente de diversos mananciais no lugar da Casagrande, parroquia de Xanceda (San Salvador), no t. m. de Mesía (A Coruña), con destino aos usos doméstico, gandeiro e industrial. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. As características do aproveitamento son: SOLICITANTE: Casa Grande de Xanceda, S. L. CAUDAL: 1,589 litros/segundo DESTINO: Uso doméstico, gandeiro e industrial ORIXE: Mananciais e pozo de barrena LUGAR: A Casagrande PARROQUIA: Xanceda (San Salvador) CONCELLO: Mesía As obras descríbense no documento titulado “Proyecto técnico para la solicitud de autorización para la captación de aguas en la granja Casa Grande de Xanceda en Mesía (A Coruña)”, de marzo de 2020. Os consumos actuais da Casa Grande de Xanceda clasifícanse en: - Consumo asimilable a doméstico, da plantilla de traballadores, e do consumo de actividades culturais, asociado ás visitas didácticas á granxa. - Consumos de uso doméstico, asociado ás casas privadas existentes na propiedade dalgúns traballadores. - Consumo asimilable a doméstico, da plantilla de traballadores, e do consumo de actividades culturais, asociado ás visitas didácticas á granxa. - Consumos agropecuarios de gandería, asociados ó consumo do gando e todos os seus servizos auxiliares (resgardo de ganado, sala de ordeño, almacenamento de leite. Neste caso a limpeza do establo realízase con auga reutilizada na factoría. - Consumo industrial, da fábrica de produtores de iogures e derivados lácteos, embalaxe e distribución. Existen outras fontes de subministro que se utilizan como bebedoiros do gando e que se definen no proxecto. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste servizo, situadas na rúa Tomiño, número 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 1 de xuño de 2020 O xefe do servizo territorial Ángel Gómez Rey
06/07/2020 | Administración LocalMunicipal
Muxía
Anuncio axudas material escolar

CURSO 2020/2021 O Concello de Muxía convoca unhas axudas dentro do PLAN DE REACTIVACIÓN ECONÓMICA E SOCIAL DE MUXÍA COVID-19 e teñen como finalidade paliar os efectos negativos da crise sanitaria do coronavirus sobre o tecido económico e social do noso municipio, así como promover o principio de igualdade no exercicio do dereito á educación e colaborar coas familias para facer fronte aos gastos derivados da escolarización das/dos seus fillas/os, entendendo por tales a compra de material escolar. Para optar ao beneficio de bolseiro/a deberán estar empadroados/as no concello de Muxía tanto o/a alumno/a como a persoa solicitante da axuda e convivir no mesmo domicilio. O prazo de presentación será de dez días hábiles, contados a partir do día seguinte desta publicación no BOP. Poden consultarse as bases na web municipal www.concellomuxia.com Muxía, 30 xuño 2020 O Alcalde. Alicia Beatriz Ardaiz Moulton
06/07/2020 | Administración LocalMunicipal
Carballo
Aprobación inicial expediente de modificación orzamentaria. Crédito extraordinario e suplemento de crédito número 1/2020

O Pleno municipal, en sesión ordinaria do día 29 de xuño de 2020, acordou aprobar inicialmente o expediente de modificación de crédito, crédito extraordinario e suplemento de crédito número 1/2020, así como a base vixésima novena “Réxime das subvencións” das de execución do orzamento municipal para 2020, e o anexo de inversións do orzamento municipal para 2020. Por medio do presente expónse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Carballo, 30 de xuño de 2020 O Alcalde Evencio Ferrero Rodriguez
06/07/2020 | Administración LocalMunicipal
Oleiros
Urbanismo
Aprobación inicial do proxecto de urbanización en Franzomel, Santaia de Liáns

Mediante a Resolución da Alcaldía número 2020002391 do 23 xuño de 2020, acordouse aprobar inicialmente o PROXECTO DE URBANIZACIÓN EN FRANZOMEL, SANTAIA DE LIÁNS (Documento R. E. Nº 2020006981 do 16.06.2020). De conformidade co artigo 226.2 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 25 de xuño de 2020 O Alcalde-Presidente, Asdo.: Ángel García Seoane.
06/07/2020 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Aprobación da aceptación da delegación de competencias tributarias do Concello de Muros (IIVTNU)

A Excelentísima Deputación Provincial da Coruña, na sesión plenaria ordinaria celebrada o día 26 de xuño de 2020, aprobou o seguinte: “18.- APROBACIÓN DA ACEPTACIÓN DA DELEGACIÓN DE COMPETENCIAS EN MATERIA TRIBUTARIA DO CONCELLO DE MUROS (IIVTNU). 1. Aceptar a delegación das competencias en materia tributaria acordada polo Concello de Muros na sesión plenaria celebrada o 30 de outubro de 2019 en relación coas seguintes materias: Xestión, inspección e recadación tributaria voluntaria e executiva do Imposto sobre o incremento de valor dos terreos de natureza urbana (IIVTNU). 2. A delegación entrará en vigor unha vez sexa publicado este acordo no Boletín Oficial da Provincia, e o seu exercicio levarase a cabo nos termos establecidos nas Bases para a prestación de servizos tributarios aos concellos da provincia, aprobadas ao efecto por esta Deputación Provincial.” O que se fai público para xeral coñecemento. A Coruña, 1 de xullo de 2020 O presidente O secretario xeral Valentín González Formoso José Luis Almau Supervía
07/07/2020 | Administración LocalMunicipal
Arzúa
Aprobación inicial expediente de modificación de Bases de execución do orzamento do exercicio 2019

O Pleno da Corporación, en sesión ordinaria celebrada o día 26/06/2020 aprobou inicialmente o expediente de modificación das bases de execución do orzamento do exercicio 2019 que foran prorrogadas para o ano 2020, modificando a redacción de varias das bases. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Arzúa, 2 de xullo de 2020. O alcalde Asdo. José Luis García López
07/07/2020 | Administración LocalMunicipal
Ferrol
Xestión Tributaria
Padrón aparcadoiro da Magdalena mes de xullo de 2020

O día 24/06/2020 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes de xullo de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 30 de xunio de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
07/07/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Corrección de erro na convocatoria de proceso selectivo para elaborar unha lista de persoal temporal para postos de educador infantil

Corrección de erros na convocatoria do proceso selectivo para elaborar unha lista de persoal funcionario interino e/ou laboral temporal para postos de educador infantil Advertido erro na convocatoria do proceso selectivo para elaborar unha lista de persoal temporal para postos de educador infantil publicada no Boletín Oficial da Provincia número 79 de data do 3 de xuño de 2020, procédese a efectuar a oportuna rectificación: No Temario, Parte Xeral, Tema 7, onde di “A Lei 3/1983, do 22 de febreiro, de normalización lingüística de Galicia” debe dicir “A Lei 3/1983, do 15 de xuño, de normalización lingüística de Galicia”. A Coruña, 1 de xullo de 2020 O PRESIDENTE O SECRETARIO XERAL PDFR 26013/2019 DO 29/07/2019 O DEPUTADO Antonio Leira Piñeiro José Luis Almau Supervía
07/07/2020 | Administración LocalMunicipal
Oleiros
Orde Pública
Vehículos depositados no guindastre municipal por infraccións de tráfico

Existindo diversos vehículos retirados polo guindastre municipal, por actuación da Policía Local, por infracción administrativa de tráfico, e dado que segundo o disposto no artigo 106.1 do RDL 6/2015, do 30 de outubro, do texto refundido da Lei de tráfico, circulación de vehículos a motor e seguridade vial, presumirase racionalmente o abandono dos vehículos cando transcorran máis de dous meses dende que o vehículo se deposite trala súa retirada da vía pública pola autoridade competente e dado que nestes casos a mesma disposición normativa indica que os vehículos terán o tratamento de residuo sólido urbano de acordo coa lexislación medioambiental correspondente, de xeito que se poderá ordear o traslado do vehículo a un centro autorizado de tratamento de vehículos para a súa posterior destrucción e descontaminación. O mesmo artigo sinala que con anterioridade á orde de traslado ao vehículo, a administración requerirá ao titular advertíndolle que, de non proceder a súa retirada no prazo dun mes, procederase ao seu traslado ao centro autorizado de tratamento. Considerando que os vehículos que se relacionan foron retirados polo servizo municipal de guindastre do xeito antedito: No uso das facultades que teño atribuídas pola alcaldía mediante o seu decreto de delegación núm.2019002619, do 20 de xuño, resolvo: Primeiro. Requirir aos propietarios dos vehículos arriba referidos para que no improrrogable prazo dun mes, contado dende o seguinte ao da publicación deste anuncio, retiren, previo pagamento da taxa que corresponda, os vehículos da súa propiedade depositados na Nave da concesionaria do servizo de guindastre municipal, sito en rúa Polígono nave 33, 15679, O Temple, Cambre, facéndolles saber que no caso contrario o Concello queda habilitado para que os trate como residuos sólidos urbanos, co traslado ao centro autorizado de tratamento ou a substitución do tratamento residual do vehículo prevista no artigo 106.3 do RDL 6/2015, do 30 de outubro. Segundo. Publicar anuncio deste acordo no Boletín Oficial da Provincia da Coruña. Oleiros, 1 de xullo de 2020 A primeira tenente de alcalde delegada de Interior Asdo. María José Varela Neira
07/07/2020 | Administración LocalMunicipal
Cedeira
Precio público campamento urbán

A Xunta de Goberno Local do Concello de Cedeira, en sesión celebrada o 3 de xullo de 2020 adoptou, entre outros, o seguinte acordo: PRIMEIRO.- Aprobar o seguinte Texto Regulador do Prezo Público pola asistencia ao campamento urbano do Concello de Cedeira: De conformidade co previsto no artigo 127, en relación co artigo 41 do Real Decreto Lexislativo 2/2004 de 5 de marzo, polo que se aproba o Texto Refundido da Lei reguladora das Facendas Locais -TRLRHL-, se establece o precio público pola prestación do servizo de campamento urbano do Concello de Cedeira.1. Están obrigados ao pago dos prezos públicos aquí regulados aquéles que se beneficien dos servizos ou actividades prestadas ou realizadas por este concello a que se refire o apartado anterior.2. As cotas líquidas pola efectividade destes prezos públicos recaerán sobre os/as pais/nais, titores/as ou representantes legais dos participantes menores de idade.3. O obrigado ao pago deberá: a) Formalizar cantas declaracións e comunicacións se lle exixan para cada precio público b) Facilitar a práctica de comprobacións e inspeccións, así como a entrega dos datos, antecedentes e xustificantes que lles sexan solicitados. O importe do precio público ou tarifa é o seguinte: 1 A obriga de pagar o precio público nace dende que se publique a relación definitiva de admitidos ás actividades de campamento urbano, considerándose que nese momento se produce a aceptación das condicións de prestación do servicio e o compromiso de asistencia.2 A inasistencia total ou parcial ás actividades non é causa de devolución das cantidades abonadas, salvo por razóns de forza maior debidamente acreditadas.3 O pago do precio público se realizará mediante autoliquidación, no modelo establecido ao efecto, efectuándose o ingreso nalgunha das entidades financeiras que se indiquen no propio modelo. O ingreso deberá realizarse con carácter previo á realización da actividade unha vez publicada a relación definitiva de admitidos e dentro do prazo que ao efecto se estableza na correspondente convocatoria ou na propia listaxe definitiva de admitidos.4. Só producido o ingreso se entenderá que ten dereito á asistencia ás sesións do campamento urbano.5. Cando por causas non imputables ao obrigado ao pago do precio, o servicio ou actividade non se preste ou desenvolva, procederá a devolución do importe correspondente.6. A débeda poderá exixirse polo procedemento administrativo de constrinximento O presente precio público se rexerá, en todo o non previsto no presente texto regulador, pola normativa xeral en materia de ingresos de dereito público. O presente precio público entrará en vigor ao día seguinte da publicación deste texto no Boletín Oficial da Provincia, e continuará en vigor ata a súa modificación ou derogación. >> SEGUNDO.- Publicar o presente acordo no Boletín Oficial da Provincia e no taboleiro de edictos dixital do concello.>> Asinado en Cedeira a 3 de xullo de 2020 O Alcalde Pablo Diego Moreda Gil.
07/07/2020 | Administración LocalMunicipal
Fene
Secretaría
Aprobación inicial modificación de crédito número 12/2020 de crédito extraordinario 1/2020.

Aprobación inicial modificación de crédito número 12/2020 de crédito extraordinario 1/2020. Polo Pleno do Concello, en sesión ordinaria celebrada o día 2 de xullo do presente ano aprobouse o expediente de modificación de créditos número 12/2020 de crédito extraordinario 1/2020, por importe de 48.400,00 €. De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. Fene, 3 de xullo de 2020 O Alcalde Juventino José Trigo Rey
07/07/2020 | Administración LocalMunicipal
Zas
M. C 9/2020: Suplemento de crédito financiado con RLTGG

Aprobado inicialmente polo Pleno da Corporación na Sesión extraordinaria e urxente celebrada o día 2 de xullo de 2020 a aprobación provisional do expediente MC 9/2020 de modificación do orzamento do exercicio mediante suplemento de crédito, e en cumprimento do disposto no art.177 en relación co 169 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, exponse ao público durante 15 días, durante os cales os interesados poderán examinalo e presentar, ante o Pleno, as reclamacións que estimen oportunas. Si transcurrido dito prazo non se houberan presentado alegacións, considerarase aprobado definitivamente dito acordo. En zas, a 2 de xullo de 2020 O Alcalde, Asdo. Manuel Muiño Espasandín
07/07/2020 | Administración LocalMunicipal
Arzúa
Aprobación inicial expediente de modificación créditos por suplemento crédito 1/2020 e convalidación de aprobación da modificación de crédito por crédito extraordinario 1/2020 CE

O Pleno da Corporación, en sesión ordinaria celebrada o día 26/06/2020 aprobou inicialmente o expediente de modificación de créditos na modalidade de suplemento de crédito 1/2020 por importe de 30.012,75 €. De acordo co establecido no artigo 177 do texto refundido da Lei reguladora de Facendas Locais e 20.1 do Real decreto 500/1990, do 20 de abril; sométese o expediente administrativo a exposición pública polo período de 15 días hábiles a contar dende o día seguinte ao da publicación deste anuncio no BOP, para que os interesados poidan examinalo na Intervención Xeral do Concello e interpoñer diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Na citada sesión tamén se convalida polo Pleno da Corporación a aprobación da modificación orzamentaria 1/2020 CE, coa que se dota crédito crédito en aplicacións orzamentarias da política de gasto 23 ( política social) por importe de 39,047,02 €, para facer fronte a gasto derivado da situación de crisis sanitaria COVID19, financiando a dita modificación con superávit. En cumprimento do disposto nos artigos 177.2 en relación co 169.3 do TRLRFL (RDLei 2/2004, de 5 de marzo) e 38.2 e 20.3 do RD 500/90 publícase o resume por capítulos do orzamento do ano 2019, tendo en conta as modificacións presupostarias realizadas ata a data de hoxe: O que se fai público para os efectos previstos na lexislación citada. Arzúa, 2 de xullo de 2020 O alcalde Asdo. José Luis García López
07/07/2020 | Administración LocalMunicipal
Noia
Administración Financeira. Intervención
Publicación provisional modificación Ordenanza núm.10

O Pleno deste Concello, na sesión desenvolvida o 30 de xuño de 2020, acordou a aprobación provisional da modificación da Ordenanza número 10, reguladora da Taxa por ocupación de terreos de dominio público con mesas e cadeiras con finalidade lucrativa. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese dito expediente a información pública polo prazo de trinta días a contar dende o día seguinte ó da inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaron reclamacións, considerarase aprobado definitivamente o devandito acordo. Noia, 2 de xullo de 2020 O alcalde José Santiago Freire Abeijón
07/07/2020 | Administración LocalMunicipal
Ferrol
Xestión Tributaria
Padrón da taxa de mercados correspondente ó mes de xuño 2020

O día 24/06/2020 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de XUÑO do exercicio 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 30 xuño de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
07/07/2020 | Administración LocalMunicipal
Arzúa
Aprobación provisional de modificación Ordenanza fiscal reguladora da taxa de ocupación de terreos de uso público por mesas e cadeiras, tribunas, taboados e outros elementos análogos

O Pleno do Concello, na sesión celebrada o día 26.06.2020, adoptou o acordo de aprobar provisionalmente a modificación da Ordenanza fiscal reguladora da taxa de ocupación de terreos de uso público por mesas e cadeiras, tribunas, taboados e outros elementos análogos, introducindo na súa redacción, unha disposición transitoria, mediante a que se acorda a suspensión da dita ordenanza tras a aplicación da fase 1 do Plan para a transición cara a unha nova normalidade, regulada na Orde SND/399/2020, do 9 de maio, para a flexibilización de determinadas restricións de ámbito nacional, establecidas tras a declaración do estado de alarma, e durante todo o exercicio 2020. O que se fai público durante o prazo de 30 días hábiles a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do texto refundido da Lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. Arzúa, 2 de xullo de 2020 O alcalde Asdo. José Luis García López
07/07/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2020-CREXT-05 por importe de 100.000,00 euros, financiado con baixas por anulación

O Pleno da Corporación municipal, en sesión ordinaria celebrada o día 28 de maio de 2020 aprobou inicialmente o expediente de modificación orzamentaria por crédito extraordinario 2020-CREXT-05 dentro do vixente Orzamento municipal do exercicio 2020. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 2 de xullo de 2020 A CONCELLEIRA DELEGADA DE ECONOMÍA e FACENDA Marta Abal Rodríguez
07/07/2020 | Administración LocalMunicipal
Noia
Administración Financeira. Intervención
Aprobación inicial expeditente modificación de créditos: 1/2020 suplemento de créditos

Acordo do Pleno do Concello de Noia polo que se aproba inicialmente o expediente de modificación de créditos n. º 1/2020 do Orzamento en vigor, na modalidade de suplemento de crédito financiado con cargo ao remanente líquido de tesouraría. O Pleno deste Concello, en sesión ordinaria celebrada o día 30/06/2020, acordou a aprobación inicial do expediente de suplemento de crédito, financiado con cargo ao remanente líquido de tesouraría, como segue a continuación: Aprobado inicialmente o expediente de suplemento de crédito financiado con cargo ao remanente líquido de tesouraría, por Acordo do Pleno de data 30 de xuño de 2020, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días hábiles, a contar desde o día seguinte ao de publicación do presente anuncio en leste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://noia.sedelectronica. gal]. Se transcorrido o prazo non se presentaron alegacións, considerarase aprobado definitivamente devandito Acordo. Noia, 2 de xullo de 2020 O Alcalde, José Santiago Freire Abeijón